Az előadás címe
Miszlai Róbert, NMHH

A hagyományos értelemben vett hírközléspiaci szabályozás a hírközlési szabályozó hatóságok gyakorlatában a jelentős piaci erővel bíró szolgáltatók, és a rájuk rótt kötelezettségek kijelölésével a piaci verseny feltételeinek megteremtését tűzte ki végcélnak. 

A kiskereskedelmi piacok szabályozás alóli kivonását, valamint a további változásokat követően mára teljesen új területek és újfajta szabályozói eszközök is megjelentek a hazai szabályozó hatóság eszköztárában. A korábbi időszakokhoz képest felgyorsult változásokra való reagálási képesség megteremtését a hazai jogalkotó úgy érte el, hogy a korábbiaknál szélesebb körű szabályozási eszköztárat telepített az NMHH saját hatáskörébe, így megjelentek a rendeletalkotási és iránymutatás (ajánlás) kiadás jogkörök is.